CELEX: 32015D1290
Language: mt
Date: 2015-07-23 00:00:00
Title: Deċiżjoni ta' Implimentazzjoni tal-Kummissjoni (UE) 2015/1290 tat-23 ta' Lulju 2015 li tawtorizza t-tqegħid fis-suq ta' żejt raffinat miż-żerriegħa tal-Buglossoides arvensis bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2015) 4961)

28.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 198/22
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1290
   tat-23 ta' Lulju 2015
   li tawtorizza t-tqegħid fis-suq ta' żejt raffinat miż-żerriegħa tal-Buglossoides arvensis bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
   
      
         (notifikata bid-dokument C(2015) 4961)
      
   
   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (1), u b'mod partikulari l-Artikolu 7 tiegħu,
   Billi:
   
               (1)
            
            
               Fil-25 ta' Ġunju 2013, il-kumpanija Technology Crops International ressqet talba lill-awtoritajiet kompetenti tar-Renju Unit biex tqiegħed fis-suq żejt raffinat miż-żerriegħa tal-Buglossoides arvensis bħala ingredjent tal-ikel ġdid.
            
         
               (2)
            
            
               Fis-6 ta' Jannar 2014, l-entità kompetenti tal-valutazzjoni tal-ikel tar-Renju Unit ħarġet l-ewwel rapport tal-valutazzjoni tagħha. F'dak ir-rapport, ikkonkludiet li ż-żejt raffinat miż-żerriegħa tal-Buglossoides arvensis jissodisfa l-kriterji għal ikel ġdid stabbiliti fl-Artikolu 3(1) tar-Regolament (KE) Nru 258/97.
            
         
               (3)
            
            
               Fil-21 ta' Jannar 2014, il-Kummissjoni għaddiet l-ewwel rapport ta' valutazzjoni lill-Istati Membri l-oħra.
            
         
               (4)
            
            
               Matul il-perjodu ta' 60 jum stabbilit fl-ewwel subparagrafu tal-Artikolu 6(4) tar-Regolament (KE) Nru 258/97, tqajmu xi oġġezzjonijiet motivati.
            
         
               (5)
            
            
               Fil-11 ta' Ġunju 2014, il-Kummissjoni kkonsultat lill-Awtorità Ewropea dwar is-Sigurtà fl-Ikel (EFSA), u talbitha tagħmel valutazzjoni dwar iż-żejt raffinat miż-żerriegħa tal-Buglossoides arvensis bħala ingredjent tal-ikel ġdid skont ir-Regolament (KE) Nru 258/97.
            
         
               (6)
            
            
               Fil-5 ta' Frar 2015, l-EFSA fis-“Scientific Opinion on the safety of refined Buglossoides oil as a novel food ingredient” (2) (l-Opinjoni xjentifika dwar is-sikurezza taż-żejt raffinat tal-Buglossoides bħala ingredjent tal-ikel ġdid), ikkonkludiet li ż-żejt raffinat miż-żerriegħa ta' Buglossoides arvensis huwa sigur għall-użi u l-livelli ta' użu proposti.
            
         
               (7)
            
            
               Id-Direttiva 2002/46/KE tal-Parlament Ewropew u tal-Kunsill (3) tistabbilixxi rekwiżiti dwar is-supplimenti tal-ikel. Ir-Regolament (KE) Nru 1925/2006 tal-Parlament Ewropew u tal-Kunsill (4) jistabbilixxi rekwiżiti dwar iż-żieda ta' vitamini u minerali u ta' ċerti sustanzi oħra mal-ikel. Id-Direttiva tal-Kummissjoni 1999/21/KE (5) tistabbilixxi rekwiżiti għall-ikel dietetiku għal skopijiet mediċi speċjali. Id-Direttiva tal-Kummissjoni 96/8/KE (6) tistabbilixxi rekwiżiti dwar ikel maħsub sabiex jintuża f'dieti ta' restrizzjoni tal-enerġija għat-tnaqqis fil-piż. L-użu ta' żejt raffinat miż-żerriegħa tal-Buglossoides arvensis għandu jkun awtorizzat mingħajr ħsara għar-rekwiżiti ta' dawk il-leġiżlazzjonijiet.
            
         
               (8)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Iż-żejt raffinat miż-żerriegħa tal-Buglossoides arvensis kif speċifikat fl-Anness I jista' jitqiegħed fis-suq tal-Unjoni bħala ingredjent tal-ikel ġdid għall-użi speċifikati u fil-livelli massimi stabbiliti fl-Anness II mingħajr ħsara għad-dispożizzjonijiet speċifiċi tad-Direttiva 2002/46/KE, tar-Regolament (KE) Nru 1925/2006, tad-Direttiva 1999/21/KE u tad-Direttiva 96/8/KE.
   Artikolu 2
   L-isem taż-żejt raffinat miż-żerriegħa tal-Buglossoides arvensis awtorizzat b'din id-Deċiżjoni fuq it-tikketti tal-oġġetti tal-ikel li jkun fihom dan il-prodott għandu jkun “żejt raffinat tal-Buglossoides”.
   Artikolu 3
   Din id-Deċiżjoni hija indirizzata lil Technology Crops International, 7996 North Point Blvd Winston Salem, NC 27106, USA.
   
      Magħmul fi Brussell, it-23 ta' Lulju 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  EFSA Journal 2015; 13(2):4029.
   
      (3)  Id-Direttiva 2002/46/KE tal-Parlament Ewropew u tal-Kunsill tal-10 ta' Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
   
      (4)  Ir-Regolament (KE) Nru 1925/2006 tal-Parlament Ewropew u tal-Kunsill tal-20 ta' Diċembru 2006 dwar iż-żieda ta' vitamini u minerali u ta' ċerti sustanzi oħra mal-ikel (ĠU L 404, 30.12.2006, p. 26).
   
      (5)  Id-Direttiva tal-Kummissjoni 1999/21/KE tal-25 ta' Marzu 1999 dwar ikel dietetiku għal skopijiet mediċi speċjali (ĠU L 91, 7.4.1999, p. 29).
   
      (6)  Id-Direttiva tal-Kummissjoni 96/8/KE tas-26 ta' Frar 1996 dwar ikel maħsub sabiex jintuża f'dieti ta' restrizzjoni ta' enerġija għat-tnaqqis fil-piż (ĠU L 55, 6.3.1996, p. 22).
   
      ANNESS I
      
         SPEĊIFIKAZZJONI TA' ŻEJT RAFFINAT MIŻ-ŻERRIEGĦA TAL-BUGLOSSOIDES ARVENSIS
         
      
      
         Deskrizzjoni: Iż-żejt raffinat tal-Buglossoides huwa estratt miż-żerriegħa tal-Buglossoides arvensis (L) I.M.Johnst.
      
                  Test
               
               
                  Speċifikazzjoni
               
            
                  Aċidu alfa-linoleniku
               
               
                  Mhux inqas minn 35 % w/w tal-aċidi grassi totali
               
            
                  Aċidu stearidoniku
               
               
                  Mhux inqas minn 15 % w/w tal-aċidi grassi totali
               
            
                  Aċidu linoleniku
               
               
                  Mhux inqas minn 8 % w/w tal-aċidi grassi totali
               
            
                  Aċidi xaħmin trans
               
               
                  Mhux aktar minn 2 % w/w tal-aċidi grassi totali
               
            
                  Valur aċiduż
               
               
                  Mhux iktar minn 0,6 mg KOH/g
               
            
                  Valur tal-perossidu
               
               
                  Mhux iktar minn 5 meq O2/kg
               
            
                  Kontenut ta' materjal insaponifikabbli
               
               
                  Mhux aktar minn 2 %
               
            
                  Kontenut ta' proteini (total ta' nitroġenu)
               
               
                  Mhux aktar minn 10 μg/ml
               
            
                  Alkalojde pirroliżidiniku
               
               
                  Mhux individwat b'limitu ta' detezzjoni ta' 4 μg/kg
               
            
   
      ANNESS II
      
         UŻI AWTORIZZATI TAŻ-ŻEJT RAFFINAT MIŻ-ŻERRIEGĦA TAL-BUGLOSSOIDES ARVENSIS
         
      
      
                  Kategorija tal-ikel
               
               
                  Livell massimu ta' aċidu stearidoniku
               
            
                  Prodotti tal-ħalib u analogi
               
               
                  250 mg/100 g;
                  75 mg/100 g għax-xarbiet
               
            
                  Ġobon u prodotti tal-ġobon
               
               
                  750 mg/100 g
               
            
                  Butir u emulsjonijiet oħra tax-xaħam u taż-żejt inklużi pejsts (mhux għat-tisjir jew għall-qali)
               
               
                  750 mg/100 g
               
            
                  Ċereali għall-kolazzjon
               
               
                  625 mg/100 g
               
            
                  Supplimenti tal-ikel kif definiti mid-Direttiva 2002/46/KE, minbarra supplimenti tal-ikel għat-trabi u għat-tfal żgħar
               
               
                  Doża ta' 500 mg/kuljum kif irrakkomandat mill-manifattur
               
            
                  Ikel tad-dieta għal skopijiet mediċi speċjali kif definiti mid-Direttiva 1999/21/KE, minbarra ikel tad-dieta għat-trabi u għat-tfal żgħar
               
               
                  Skont ir-rekwiżiti nutrizzjonali partikolari tal-persuni li għalihom il-prodotti huma maħsuba
               
            
                  Ikel maħsub għall-użu f'dieti ristretti mill-enerġija għat-tnaqqis fil-piż kif definit mid-Direttiva 96/8/KE
               
               
                  250 mg/sostitut tal-ikel